Γουλιέλμος Άντελιν

Ο Γουλιέλμος Άντελιν ή Γουλιέλμος Έθελινγκ, Αρχ. Αγγλικά: wiɫiɑm ˈæθeliŋg (Ουίντσεστερ, 5 Αυγούστου 1103 - 25 Νοεμβρίου 1120) τελευταίος γόνος του Οίκου της Νορμανδίας ήταν μοναδικός γιος και διάδοχος του Ερρίκου Α΄ της Αγγλίας και της Ματθίλης της Σκωτίας. Δεν πρόλαβε να γίνει βασιλιάς της Αγγλίας, επειδή πέθανε πριν τον πατέρα του· ο θάνατός του προκάλεσε δυναστική κρίση και στη συνέχεια εμφύλιο πόλεμο, που έμεινε γνωστός στην Αγγλική ιστορία ως "Η Αναρχία". Το προσωνύμιο "Άντελιν" ήταν Λατινική μορφή του Άγγλο-Σαξονικού όρου "Έθελινγκ"."Adelin" προέρχεται από τη γερμανική λέξη Adel, που σημαίνει "ευγενής", και είναι ισοδύναμο με την παλαιο-αγγλική λέξη Æthel, "ευγενής". Το Adelinus είναι ισοδύναμο με το "Ætheling", που χρησιμοποιείτο για Άγγλους πρίγκιπες πριν τη Νορμανδική Κατάκτηση. Μία λατινική λέξη που σημαίνει "ευγενής", Clito, χρησιμοποιείτο μερικές ως εναλλακτική των δύο αυτών: για παράδειγμα, στην περίπτωση τού ανιψιού του Γουλιέλμου Adelin: Γουλιέλμος Clito. Δες Miller, S., "Ætheling" στην The Blackwell Encyclopaedia of Anglo-Saxon England, έκδ. M. Lapidge, J. Blair, S. Keynes and D. Scragg. Oxford: Blackwell, 2003.

Παιδικά χρόνια

Ο πατέρας του Ερρίκος Α΄ ήταν μικρότερος γιος του περίφημου Νορμανδού βασιλιά Γουλιέλμου Α΄ του Κατακτητή και της Ματθίλδης της Φλάνδρας. Μετά το τέλος τού Γουλιέλμου Α΄ τού Κατακτητή, ο μεγαλύτερος γιος του Ροβέρτος Β΄ της Νορμανδίας κληρονόμησε την Νορμανδία, (ο δεύτερος γιος του είχε αποβιώσει), ο τρίτος γιος Γουλιέλμος Β΄ της Αγγλίας κληρονόμησε την Αγγλία, και ο μικρότερος Ερρίκος (Α΄) αποζημιώθηκε μόνο με χρήματα. Το 1100 ο Γουλιέλμος Β΄ πέθανε σε κυνηγητικό δυστύχημα, και ο Ερρίκος Α΄ κατέλαβε τον Αγγλικό θρόνο την ίδια εποχή, που ο μεγαλύτερος αδελφός Ροβέρτος Β΄ απουσίαζε στην Α΄ Σταυροφορία, αργότερα (1105) έδιωξε τον Ροβέρτο Β΄ και από την Νορμανδία και τον φυλάκισε ισόβια.

Η μητέρα του Γουλιέλμου Ματθίλδη ή Έντιθ ήταν κόρη του Μάλκολμ Γ΄ της Σκωτίας και της Αγίας Μαργαρίτας της Σκωτίας, η οποία ήταν εγγονή του Έντμουντ Β΄ του Σιδηρόπλευρου της Αγγλίας, και μικρανεψιά του Εδουάρδου του Ομολογητή. Ο Ερρίκος Α΄ με τον γάμο αυτό προσπάθησε όχι μόνο να νομιμοποιήσει τα δικαιώματά του στον Αγγλικό θρόνο, αλλά να κερδίσει και την στήριξη των οπαδών των Αγγλοσαξόνων του Οίκου του Ουέσσεξ ενώνοντας τις δυο δυναστείες. Οι ελπίδες του Ερρίκου Α΄ στον γιο του Γουλιέλμο ήταν τόσο μεγάλες, που ο Ερρίκος του Χάντινγκτον γράφει ότι ήταν "ένας πρίγκιπας υπερβολικά χαϊδεμένος, σε τέτοιο βαθμό, που προοριζόταν να γίνει φαγητό για την φωτιά".Meade, Marion, Eleanor of Aquitaine.

Δούκας της Νορμανδίας

Την εποχή της βασιλείας του πατέρα του ο Γουλιέλμος χρίστηκε δούκας της Νορμανδίας· ο τίτλος τού δόθηκε περισσότερο για πολιτικούς λόγους. Ο Ερρίκος Α΄ προχώρησε σε αυτή την πράξη, όταν τον πίεσε έντονα ο Λουδοβίκος ΣΤ΄ της Γαλλίας να του δώσει όρκο υποτέλειας για το δουκάτο της Νορμανδίας (1115). Η προσφορά έγινε αποδεκτή (1120) μετά από μακρά περίοδο πολέμου, και έδωσε όρκο υποτέλειας στον Λουδοβίκο ΣΤ΄ στα μέσα της δεκαετίας του 1120. Ο Γουλιέλμος πολλές φορές απαριθμείται δούκας της Νορμανδίας ως Γουλιέλμος Γ΄.Ο Γουλιέλμος Κλίτο, γιος του Ροβέρτου Β΄ με τις κοντές περισκελίδες (Curthose), και εξάδελφος του Γουλιέλμου Άντελιν, μερικές φορές ορίζεται ως δούκας της Νορμανδίας, οπότε ο Άντλιν θα ήταν ο Γουλιέλμος Δ΄.  Ο Γουλιέλμος δέχθηκε όρκους υποτέλειας σαν διάδοχος του θρόνου, πρώτα από τους βαρόνους της Νορμανδίας (1115) και από τον Μάρτιο του 1116 από τους βαρόνους της Αγγλίας.J. F. A. Mason, ‘William (1103–1120)’, Oxford Dictionary of National Biography, Oxford University Press, 2004

Η μητέρα του Γουλιέλμου, Ματθίλδη, ήταν αντιβασίλισσα της Αγγλίας, την περίοδο που ο σύζυγός της έλειπε στη Νορμανδία. Μετά το τέλος της (1118) ο μικρός Γουλιέλμος ήταν ικανός σε ηλικία για να τοποθετηθεί στη θέση της, και έγινε σύμβουλος του βασιλιά μαζί με τον Γουλιέλμο του Σαλίσμπουρι.

Τα 35 χρόνια της βασιλείας του ο Ερρίκος Α΄ αντιμετώπισε πολλές εξεγέρσεις και εχθρότητες από τα γειτονικά κράτη. Για να εξασφαλίσει την συμμαχία με το Ανζού, αρραβώνιασε τον Φεβρουάριο του 1113 στο Αλανσόν τον μικρό Γουλιέλμο με την Ματθίλδη του Ανζού, μεγαλύτερη κόρη του Φούλκωνα Ε΄ κόμη του Ανζού.  Ο γάμος έγινε στο Λιζιέ τον Ιούνιο του 1119.

Θάνατος σε ναυάγιο

Ο Γουλιέλμος πνίγικε στις 25 Νοεμβρίου 1120 στην τραγωδία, που έμεινε γνωστή ως το ναυάγιο του Λευκού πλοίου. O νεαρός δούκας προτίμησε να μην ακολουθήσει τον πατέρα του στην Νορμανδία, αλλά να αναχωρήσει από το Μπαρφλέρ με την παρέα του το βράδυ με το πιο γρήγορο και σύγχρονο πλοίο τού βασιλικού στόλου. Ο δούκας και η παρέα του, σίγουροι ότι το πλοίο είναι ασφαλές, ήπιαν βαριά πριν την αναχώρηση, με αποτέλεσμα στον δρόμο να μην δουν τον ύφαλο και να πέσει το πλοίο επάνω του: το πλοίο γέμισε νερά και άρχισε να βυθίζεται από το βάρος. Ο δούκας προσπάθησε να σώσει την ετεροθαλή αδελφή του Ματθίλδη ΦίτζΡοϊ κόμισσα του Περς. Οι υπόλοιποι προσπαθούσαν να πηδήξουν σε μικρότερες βάρκες πριν βυθιστεί το πλοίο, αλλά οι κινήσεις τους επιβάρυναν την κατάσταση και το πλοίο βυθίστηκε απότομα μαζί με ολόκληρο το πλήρωμα.William of Malmesbury, from Marion Meade, Eleanor of Aquitaine.
Ο Ερρίκος του Χάντινγκτον γράφει ότι ο Γουλιέλμος "αντί να φορέσει κεντητά ενδύματα (να γίνει βασιλιάς) έμεινε γυμνός στα κύματα, και αντί να ανέβει στον θρόνο βρήκε τον τάφο του κάτω στον βυθό της θάλασσας".Henry of Huntingdon, quoted in Eleanor of Aquitaine, Meade, Marion. Η σύζυγος του Γουλιέλμου, Ματθίλδη, βρισκόταν σε άλλο πλοίο και γλύτωσε τον θάνατο· έμεινε κάποιο διάστημα στην Αυλή τού πεθερού της και στην συνέχεια επέστρεψε στο Ανζού. Δεν ξαναπαντρεύτηκε και έγινε μοναχή· πέθανε σαν ηγουμένη στο αβαείο του Φοντεβρώ (1150).

Διαδοχή


Ο θάνατος του Γουλιέλμου διέκοψε όλες τις ελπίδες τού πατέρα του για την διαδοχή, έτσι ο Ερρίκος Α΄ προχώρησε σε δεύτερο γάμο με την Αντελίζα του Λουβαίν, αλλά δεν απέκτησε παιδί. Ο Γουλιέλμος Κλίτο, ανιψιός του Ερρίκου Α΄, γιος του Ροβέρτου Β΄ και νόμιμος διάδοχος τού θρόνου ήταν ανεπιθύμητος, γι' αυτό ο Ερρίκος Α΄ έπρεπε να διαλέξει ανάμεσα στους υπόλοιπους ανιψιούς του. Προτεραιότητα είχε ο Στέφανος του Μπλουά, γιος της αδελφής του Αδελαΐδας. Ο Ερρίκος Α΄ αποφάσισε να κηρύξει διάδοχο την κόρη του Αυτοκράτειρα Ματθίλδη, και την πάντρεψε με δεύτερο γάμο της με τον κουνιάδο τού Γουλιέλμου Άντελιν, Γοδεφρείδο Ε΄ Πλανταγενέτη, και έβαλε τους βαρόνους να ορκιστούν ότι θα μείνουν πιστοί στην κόρη του. Οι βαρόνοι όμως μετά το τέλος τού Ερρίκου Α΄ παραβίασαν τους όρκους, και ανακήρυξαν νέο βασιλιά τον Στέφανο του Μπλουά, με αποτέλεσμα να ξεσπάσει μακροχρόνιος εμφύλιος πόλεμος, που έμεινε γνωστός στην Αγγλική ιστορία ως "Η Αναρχία".

Παραπομπές 		

Πηγές
Hollister, C. Warren. Henry I (Yale Monarchs Series)
Meade, Marion, Eleanor of Aquitaine
"William (1103–1120)". Dictionary of National Biography. London: Smith, Elder & Co. 1885–1900

Κατηγορία:Οίκος της Νορμανδίας
Κατηγορία:Δούκες της Νορμανδίας